CONVOCATORIA DE CONVENIOS DE COLABORACIÓN EMPRESARIAL CON ENTIDADES PRIVADAS PARA ACTIVIDADES SOCIOCULTURAIS E DE INTERESE XERAL PARA OS PROGRAMAS “NADAL 2021”, “CABALGATA DE REIS 2022” E “ENTROIDO 2022”
ADMINISTRACIÓN LOCAL — Municipal — Vigo (Convenios, 07/12/2021)

C E R T I F I C O: Que a Xunta de Goberno Local, na sesión ordinaria do 25 de novembro de 2021, adoptou o seguinte acordo: Visto o informe xurídico do 18/11/2021, dáse conta do informe-proposta do 17/11/2021, asinado pola xefa do Servizo de Festas e polo concelleiro-delegado de Área, que di o seguinte: A Lei 7/85, do 2 de abril, reguladora das bases de réxime local (en adiante LRBRL), na redacción conferida pola Lei 27/2013 de 27 de decembro de Racionalización e Sustentabilidade da Administración Local, establece que o Municipio exercerá, en todo caso, as competencias nos termos da lexislación de Estado e das Comunidades Autónomas e, entre outras materias a promoción da cultura e ocupación do tempo libre. No ámbito destas competencias, o Concello de Vigo a través do Servizo de Festas ten previsto, en materia de dinamización e desenvolvemento de actividades socioculturais, o programa CABALGATA DE REIS 2022. Entre as diferentes actividades que se organizan dentro deste programa atópase o desfile da Cabalgata de Reis do día 5 de xaneiro de 2022, un dos eventos que aglutina a un maior número de público infantil e familiar, dado o seu carácter tradicional e festivo. A Cabalgata de Reis é un evento no que participan as principais entidades da cidade a través dun convenio de colaboración coa achega dunha carroza que contribúe a darlle ao desfile das SS. MM os Reis Magos un maior realce, vistosidade e atractivo. Á vista do elevado número de empresas que manifestaron o seu interese na participación da Cabalgata de Reis fora do prazo estabelecido na convocatoria, e co obxecto de facer máis atractivo o resultado final do desfile, considérase que sería axeitado abrir un novo prazo de dez días naturales para que as entidades que así o desexen, poidan solicitar a súa participación. Polo exposto, e previo o informe xurídico, proponse á Xunta de Goberno Local, a adopción do seguinte Primeiro.- Admitir as seguintes solicitudes presentadas na primeira convocatoria publicada no Boletín Oficial da Provincia de Pontevedra (en adiante BOPPO) do día 22 de outubro de 2021, para participar na comitiva da Cabalgata de Reis 2022: Segundo.- Abrir un novo prazo de 10 días naturales a contar dende o seguinte ó da publicación desta convocatoria no BOPPO para que todas aquelas entidades empresariais privadas que estean interesadas en participar e colaborar co Concello de Vigo a través de convenios, na Cabalgata de Reis do día 05 de xaneiro de 2022, podan achegar solicitude de participación. Terceiro.- Advertir ás entidades interesadas que esta convocatoria regúlase polo establecido nas bases reguladoras da primeira convocatoria deste proceso, publicadas no BOP de Pontevedra núm.204, do día 22 de outubro de 2021. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. SGF/me. V. e Pr. O ALCALDE, Abel Caballero Álvarez.